钦定古今图书集成/方舆汇编/职方典/第1435卷 > 《再让容州表》前人
## 钦定古今图书集成/方舆汇编/职方典/第1435卷 > 《再让容州表》前人

外置同正员、兼御史中丞、使持节都督容州诸军事、
兼容州刺史，充本管经略守捉使，赐紫金鱼袋。忽奉
恩诏，心魂惊悸，哀慕悲思，不任忧惧。”臣某申谢。臣闻
苟伤礼法，妄蒙寄任，古人所畏，臣敢不惧。国家近年，
“切恶薄俗，文官优免，许终丧制。臣素非战士，曾忝台
省，墨衰戎旅，实伤礼法。且容州陷没十二三年，管内
诸州，多在贼境。臣前行营日月甚浅，宣布圣泽，远人
未知有何政能，得在人口，使司过听，误有请留，遂令
朝廷隳紊法禁，至使愚弱，秽污礼教。臣实不敢践古
人可畏之迹，辱圣朝委任之命，敢以死请，乞追恩诏。
前者陛下授臣容州正任道州刺史，臣身病母老，不
敢辞谢，实为道州地安，数年禄养。容州破陷，不宜辞
避，臣以为安养其禄，蹈危不免，乃人臣之节。其时臣
便奉表陈乞，以母老地远，请解职任。陛下察臣恳至，
追臣入朝，臣以为不贻忧叹，荣及膝下，人子之分。不
图恩敕未到，臣丁酷”罚，哀号冤怨，无所追及。今陛下
又夺臣情，礼授容州，臣遂行则亡母旅榇，归葬无日，
几筵漂寄，奠祀无主。捧读诏书，不胜悲惧。臣旧患风
疾，近转增剧，荒忽迷亡，不知自觉，馀生残喘，朝夕殒
灭，岂堪金革，能伏叛人？特乞圣慈允臣新授官诰，令
臣终丧制免。生死羞愧，是臣恳愿。臣今寄永州，请刺
史王庭璬为臣进表陈乞以闻。